ستديو بوسا (Bossa Studios) الاستديو المصمم للعبة محاكي الجراحين (Surgeon Simulator) و لعبة انا الخبز (I am Bread) راح يصمم لعبة خاصة بساعة شركة ابل (Apple) الجديدة.
اسم اللعبة هو سباي واتش (Spy Watch) وفكرتها انك تسوي مهمات جاسوسية ببطل اللعبة، وان اللعبة راح تنبهك عن المهمات اللي سواها العميل الجاسوسي تبعك بعد كل فترة حقيقية من الزمن.
قال مطور اللعبة: "كمل المهمات لتجميع الفلوس وبالفلوس راح تطور قدرات التجسس تبع لاعبك"
قال ايضا: "اغلبنا صار متعود على التواصل بالرسائل القصيرة، و نعتقد ان هذي الطريقة مثيرة للاهتمام و هي طريقة رائعة لسرد قصة تفاعلية. بسبب ساعة ابل الجديدة صرنا نقدر نقدم ساعة جاسوسية مشوقة لمعصمك، وتصير ساعتك تشبه ساعات الشخصية المشهورة جميس بوند (James Bond).
الساعة راح تنزل يوم 24 من شهر ابريل الحالي.
فكرة جديدة ومبتكرة لكن ما نعرف اذا راح تنجح او لا.
اش رايكم بالخبر وبفكرة اللعبة؟